PATVIRTINTA

 Lietuvos mokinių neformaliojo

 švietimo centro direktoriaus

 2014 m. vasario 4 d. įsakymu Nr. R1-65

**TARPTAUTINIO MOKINIŲ FRANKOFONIŠKOJO TEATRO FESTIVALIO**

**„PIRMOJI UŽDANGA“ SĄLYGOS**

1. **BENDROSIOS NUOSTATOS**
2. Tarptautinio mokinių frankofoniškojo teatro festivalio „Pirmoji uždanga“ (toliau – Festivalis) sąlygos parengtos vadovaujantis Dalykinių olimpiadų, konkursų bei kitų renginių nuostatais, patvirtintais Lietuvos Respublikos švietimo ir mokslo ministro 2009 m. vasario 26 d. įsakymu Nr. ISAK-426.
3. Festivalio sąlygos reglamentuoja Festivalio tikslą, uždavinius, organizavimo tvarką,

finansavimą, kūrybos vertinimą, dalyvių apdovanojimą.

1. **TIKSLAS IR UŽDAVINIAI**
2. Festivalio tikslas – ugdant komunikacinę kompetenciją skatinti mokinių teatrinę kūrybinę raišką.
3. Festivalio uždaviniai:

4. 1. Sudaryti pozityvias sąlygas lavėti vaikų ir jaunimo teatriniams gebėjimams, integruoti prancūzų kalbos mokėjimą į kūrybinę veiklą, siekti estetinių vertybių sklaidos visuomenėje.

 4. 2. Siekti išugdyti prancūzų kalbos kaip socialinio kultūrinio reiškinio supratimą, supažindinti su kai kuriais Prancūzijos kultūros bruožais, su prancūzų kalbos ir literatūros paplitimu pasaulyje, ugdyti tarpkultūrinę kompetenciją, atvirumą ir pagarbą kitoms kultūroms.

 4. 3. Skatinti teigiamas mokinių teatrinio meno pažinimo ir dalyvavimo teatriniame gyvenime nuostatas, ugdyti bendravimo įgūdžius ir padėti užmegzti kūrybinius ryšius.

1. **DALYVIAI**
2. Festivalyje gali dalyvauti 13–18 metų šalies bendrojo ugdymo, neformaliojo švietimo mokyklų, jaunimo sambūrių 10 asmenų trupės.
3. Trupę lydi prancūzų kalbos mokytojas ir/arba režisierius.
4. **FESTIVALIO ORGANIZAVIMO TVARKA**
5. Festivalį organizuoja Alytaus Dzūkijos pagrindinė mokykla, Prancūzijos ambasada Lietuvoje, Lietuvos mokinių neformaliojo švietimo centras, Alytaus miesto savivaldybė.
6. Festivalis vyksta Alytaus miesto teatro Mažojoje salėje, Rotušės a. 2, Alytus.
7. Paraiškos dalyvauti Festivalyje siunčiamos iki vasario pabaigos adresu: Vilija Sušinskienė, Dzūkijos pagrindinė mokykla, Tvirtovės g. 7, LT-62001 Alytus, el. p. vsusinsk@dzukija.alytus.lm.lt, vilija21@hotmail.com.
8. Spektaklio prancūzų kalba trukmė – ne ilgiau kaip 30 min. Mokytojas ir režisierius patys parenka spektaklio turinį ir pobūdį.
9. Kiekviena trupė pasirengia prisistatyti laisva forma.
10. Po spektaklių vyksta ekskursijos po miestą, teatriniai užsiėmimai, vakaronės, profesionalių teatrų spektaklių peržiūra.
11. Organizatoriai įsipareigoja aprūpinti būtinais rekvizitais ir sukurti svetingą atmosferą.
12. Trupę lydintys mokytojai ar režisieriai atsako už jos saugumą per visą Festivalį.
13. Informaciniai pranešimai užsiregistravusioms trupėms nurodytais adresais siunčiami nuo kovo 10 d.
14. Informacija apie Festivalį skelbiama interneto svetainėse: [www.lmnsc.lt](http://www.lmnsc.lt), [www.salut.lm.lt](http://www.salut.lm.lt).
15. Paraiškos pateikimas laikomas sutikimu, kad mokinių ir jų kūrybos atvaizdai, užfiksuoti per Festivalį, būtų naudojami internete, spaudoje, kitose visuomenės informavimo priemonėse.
16. **FESTIVALIO FINANSAVIMAS**
17. Festivalį finanasuoja Lietuvos Respublikos švietimo ir mokslo ministerija, Prancūzijos ambasada Lietuvoje, Alytaus miesto savivaldybė.
18. Mokiniai aprūpinami maistu, nakvyne. Dalyvių kelionės išlaidas ir juos lydinčių asmenų komandiruotes pagal galimybes apmoka savivaldybių administracijų švietimo padaliniai ir mokyklos.
19. Dalyvio mokestis 1 mokiniui – 50 Lt (pridedama prie apgyvendinimo, maitinimo, kitų veiklų išlaidų).
20. Festivalį organizuoti ir finansuoti gali padėti ir kitos organizacijos (rėmėjai).
21. **VERTINIMAS, APDOVANOJIMAS**
22. Spektaklius vertina Lietuvos mokinių neformaliojo švietimo centro direktoriaus patvirtinta vertinimo komisija.
23. Vertinimo kriterijai: kūrybinių idėjų savitumas, kūrybinės idėjos pristatymo tikslumas, meniškumas, sceninė kultūra, prancūzų kalbos mokėjimo lygis.
24. Festivalio prizininkai apdovanojami Švietimo ir mokslo ministerijos diplomais, organizatorių ir rėmėjų dovanomis, jiems skiriamos nominacijos, jų mokytojams ir režisieriams įteikiami Lietuvos mokinių neformaliojo švietimo centro padėkos raštai.
25. Geriausia pripažinta trupė deleguojama atstovauti Lietuvai tinklo ARTDRALA kasmet vis kitoje šalyje organizuojamame Tarptautiniame mokinių frankofoniškojo teatro festivalių festivalyje.
26. Festivalio prizininkai skelbiami tinklalapiuose [www.lmnsc.lt](http://www.lmnsc.lt), [www.salut.lm.lt](http://www.salut.lm.lt), šalies spaudoje.
27. Papildoma informacija teikiama Alytaus Dzūkijos pagrindinėje mokykloje: Vilija Sušinskienė, tel.: (+370) 315 75643, (+370) 682 92898, el. p.: vsusinsk@dzukija.alytus.lm.lt, vilija21@hotmail.com.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_